**รองนายกเทศมนตรีตำบลห้วยยอด พร้อมคณะผู้บริหารร่วมพิธีวางพานพุ่มดอกไม้และพิธีถวายบังคมหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร**

วันนี้ (5ธ.ค.64) เวลา 09.00น. ที่โรงเรียนห้วยยอด (อาคาร 9) นายกมล วรพงศ์พัฒน์ นายสมศักดิ์ เรืองอุดมโชคชัย รองนายกเทศมนตรีตำบลห้วยยอด นายเสริม วงศ์หนองเตย ที่ปรึกษานายกเทศมนตรี พร้อมสมาชิกสภาเทศบาลหัวหน้าส่วนราชการ พนักงานเทศบาล เทศบาลตำบลห้วยยอด ร่วมพิธีวางพานพุ่มดอกไม้และพิธีถวายบังคมหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5ธันวาคม 2564 โดยมีนายสำคัญ อรทัย นายอำเภอห้วยยอด เป็นประธานในพิธีฯ พร้อมด้วย ข้าราชการ ทหาร ตำรวจ นิสิต นักศึกษาและประชาชน ร่วมพิธี

ทั้งนี้ เพื่อแสดงออกถึงความจงรักภักดี และน้อมรำลึกในพระมหากรุณาธิคุณเป็นล้นพ้นอันหาที่สุดมิได้ ที่พระองค์ทรงมีต่อพสกนิกรชาวไทย ทรงเป็นพ่อของแผ่นดิน ที่พระราชทานความรัก ความเอื้ออาทรห่วงใย แก่ราษฎรโดยถ้วนหน้า เมล็ดพันธุ์การพัฒนาในโครงการอันเนื่องมาจากพระราชดำริ จำนวน 4,741 โครงการยังคงเจริญงอกงาม ผลิดอกออกผลทั่วสารทิศ หล่อเลี้ยงทุกชีวิตทุกสรรพสิ่งบนผืนแผ่นดินไทย

อนึ่ง ผู้เข้าร่วมพิธีฯ มีมาตรการป้องกันตนเองและการจัดกิจกรรมได้ปฏิบัติตามมาตรการป้องกันโรคติดเชื้อไวรัสโคโรนา 2019 (COVID-19) ของกรมควบคุมโรค กระทรวงสาธารณสุข อย่างเข้มงวด

พิมมาส จันทร์ผ่อง/นักประชาสัมพันธ์ชำนาญการ/ข่าว

 5 ธันวาคม 2564